**Međunarodni eTwinning projekt „Čarobne slikovnice godišnjih doba / "Magic picture books of the season"**

A close up of a sign

Description automatically generated

Logo, company name

Description automatically generated

**Čarobne slikovnice godišnjih doba / "Magic picture books of the season"** novi je projekt na eTwinning platformi čije su **autorice učiteljice Matea Jurić iz OŠ „Krune Krstića“ iz Zadra i Ivana Žagar iz OŠ „Sveti Matej“ Viškovo.** U projektu trenutno sudjeluje 70 projektnih partnera iz 5 europskih zemalja.

Cilj projekta je proširiti znanja učenika o važnosti promjena koje se događaju u prirodi s biljkama, životinjama i ljudima tijekom izmjene četiri godišnja doba te osnažiti primjenu korištenja IKT-a u nastavi.

Učenici će istraživanjem, proučavanjem i uočavanjem promjena koje se događaju s biljkama, ljudima i životinjama u pojedina godišnja doba osmisliti svoje vlastite slikovnice koje će međusobno prezentirati svojim projektnim partnerima.

Projekt će se odvijati od 7. rujna 2020. godine, a završava 30. lipnja 2021. godine. Projektni partneri će odabrati aktivnosti u kojima želi sudjelovati te će ih objaviti putem TwinSpace – a. Komunikacija između projektnih partnera provodit će se putem videokonferencije i TwinSpace-a.

**Radni postupak**

Projekt će se realizirati u suradnji s drugim partnerskim školama iz RH i drugih zemalja.

Aktivnosti tijekom projekta:

1. Predstavljanje projektnih partnera

2. Izrada plana rada i praćenja

3. Obilježja jeseni u mom kraju

4. Dani jabuka / Dani kruha

5. Slikovnica jeseni

6. Vrijeme zimi

7. Biljke i životinje zimi

8. Zimske radosti

9. Slikovnica zime

10. Priroda se budi - proljeće

11. Radovi u vrtu

12. Uskrs u proljeće

13. Slikovnica proljeća

14. Ljeto u mom kraju

15. Slikovnica ljeta

16. Rasprava o najzanimljivijem godišnjem dobu

17. Međunarodna suradnja i predstavljanje slikovnica

18. Evaluacija

**Učenici će:**

- razlikovati godišnja doba i promjene koje se događaju u pojedinom godišnjem dobu

- uočavati važnost vremenskih promjena i njihov utjecaj na biljke, životinje i ljude u pojedinim godišnjim dobima

- sudjelovat će u istraživačkoj i projektnoj nastavi

- učit će samostalno, te kroz suradničko učenje i timski rad

- razvijati kompetencije korištenja IKT-a u učenju.

Svrha projekta je poticati kod učenika interes za prirodu i njene ljepote. Autorice pozivaju zainteresirane da se zajedno s učenicima pridruže u projektu na eTwinning platformi ukoliko žele obogatiti i kreativno prikazati znanja o godišnjim dobima.

**Ivana Žagar, mag.prim.educ. mentor**